ഇണചേരല് സമയത്ത് അക്രമാസക്തമായി, ആണ്ചീങ്കണ്ണികളെയും ജീവനക്കാരെയും ആക്രമിക്കുന്നു, ചീങ്കണ്ണിയെ ഒറ്റപ്പെടുത്തി ഇണചേരല് സമയത്ത് ആക്രമണോത്സുകമായതിനെ തുടര്ന്ന് ഓസ്ട്രേലിയന് മൃഗശാലാ പ്രവര്ത്തകര് കാനിയെന്ന് പേരുള്ള ചീങ്കണ്ണിയെalligator ഒറ്റപ്പെടുത്തി. ഓസ്ട്രേലിയAustraliaയില് ഏറ്റവും കൂടുതല് അമേരിക്കന് ചീങ്കണ്ണികളുള്ള ഒരു പാര്ക്കാണ് ഓസ്ട്രേലിയന് റേപ്റ്റയില് പാര്ക്ക്. അവിടെയാണ് റാപ്പര് കാനി വെസ്റ്റിന്റെ പേരുള്ള ഈ ചീങ്കണ്ണിയുള്ളത്. ഇണചേരല് കാലമായപ്പോഴേക്കും കാമാതുരനായ ഇത് മറ്റ് ആണ് ചീങ്കണികളെയും, മൃഗശാലയിലെ ജീവനക്കാരെയും ആക്രമിക്കാന് തുടങ്ങിയപ്പോഴാണ് അതിനെ അവിടെ നിന്ന് മാറ്റിയത്. ഇതിനെ കൂടാതെ 54 ചീങ്കണ്ണികള് കൂടി ലഗൂണില് ഉണ്ടായിരുന്നു. ചൂടുള്ള കാലാവസ്ഥയിലാണ് ഇവ ഇണചേരുന്നത്. ചൂട് ആരംഭിക്കുകയും, ഇണചേരല് കാലമാവുകയും ചെയ്തതിനെ തുടര്ന്ന് കാമപരവശനായ അത് ആക്രമണാസക്തനായി. സാധാരണയായി മെയ് മാസത്തിന്റെ തുടക്കത്തിലാണ് അവ ഇണചേരുന്നത്. അതിന് മുന്നോടിയായി പെണ്വര്ഗങ്ങളെ ആകര്ഷിക്കാനും മറ്റ് ആണ്വര്ഗങ്ങളെ അകറ്റി നിര്ത്താനും വേണ്ടിയാണ് ആണുങ്ങള് ഇങ്ങനെ ശൗര്യം കാണിക്കുന്നത്. കാനിക്ക് 881 പൗണ്ട് ഭാരവും ഏകദേശം 13 അടി നീളവുമുണ്ട്. 12ലധികം ജീവനക്കാര് അടങ്ങുന്ന ഒരു വിദഗ്ധ സംഘം തന്നെ വേണ്ടിവന്നു അതിനെ ഒടുവില് പിടിച്ച് കെട്ടാന്. അവനെ ഒരു ഒറ്റപ്പെട്ട പ്രദേശത്തേക്ക് മാറ്റിയിട്ടുണ്ട്. അവിടെ അവനെ ഒരു മാസമോ അതില് കൂടുതലോ തനിച്ച് പാര്പ്പിക്കും, ഓസ്ട്രേലിയന് റേപ്റ്റയില് പാര്ക്ക് പറഞ്ഞു. മൃഗശാല പറയുന്നതനുസരിച്ച്, കാനി അടുത്തിടെ ജീവനക്കാരോട് അക്രമാസക്തമായി പെരുമാറാന് തുടങ്ങിയിരുന്നു. വളരെ ശാന്തമായ ഒരു പ്രദേശമാണ് അത്. ഈ വര്ഷം ആദ്യം 20 പുതിയ ആണ്ചീങ്കണികളെ തടാകത്തിലേക്ക് കൊണ്ടുവന്നപ്പോഴും അവന് പ്രശ്നമുണ്ടാക്കി. കാനി മറ്റ് ചീങ്കണ്ണികളെ പിരിമുറുക്കത്തിലാക്കി. വളരെ ചെറുപ്പമായ അവനില് ലൈംഗിക ഹോര്മോണായ ടെസ്റ്റോസ്റ്റിറോണ് വളരെ കൂടുതലാണെന്ന് ജീവനക്കാര് പറയുന്നു. അതുകൊണ്ട് തന്നെ അവനെ നിയന്ത്രിക്കാന് പാടാണ്. ഒടുവില് വല്ലവിധേനയുമാണ് അവനെ അവിടെ നിന്ന് മാറ്റിയത്. അമേരിക്കന് അലിഗേറ്ററുകളുടെ താടിയെല്ല് വളരെ ശക്തിയേറിയതാണ്. അവയുടെ വായില് 74 മുതല് 80 വരെ പല്ലുകളുണ്ടാകും. അവയുടെ ശക്തമായ താടിയെല്ലുകള്ക്ക് ആമയുടെ പുറംതോട് പോലും നിഷ്പ്രയാസം കടിച്ച് പൊട്ടിക്കാന് സാധിക്കും. അതിനാല് അതിന്റെ ഒരു കടി മതി, മനുഷ്യന്റെ ആയുസ്സ് തീരാന്. അതുകൊണ്ട് തന്നെ ടീം അതീവ ശ്രദ്ധയോടെയാണ് അതിനെ കൈകാര്യം ചെയ്തത്. ഇണചേരല് കാലം അവസാനിക്കുകയും ഹോര്മോണിന്റെ അളവ് സാധാരണ നിലയിലാകുകയും ചെയ്യുമ്ബോള് മാത്രമേ കാനിയെ തിരികെ ലഗൂണിലേക്ക് കൊണ്ടുവരികയുള്ളൂവെന്ന് മൃഗശാല ജീവനക്കാര് പറഞ്ഞു. തെക്കുകിഴക്കന് യുണൈറ്റഡ് സ്റ്റേറ്റ്സാണ് അമേരിക്കന് ചീങ്കണ്ണിയുടെ ജന്മദേശം. മെയ് മാസത്തില് ഇണചേരലിനുശേഷം, ജൂലൈ ആദ്യം പെണ് ചീങ്കണ്ണികള് 35 മുതല് 50 വരെ മുട്ടകള് ഇടുന്നു. ഇത് 65 ദിവസത്തെ ഇന്കുബേഷന് കാലയളവിനുശേഷം വിരിയുന്നു.